A 2009-es konföderációs kupán sok külföldi szurkoló és tévénéző kritikáját váltotta ki a hangkeltő eszköz zümmögésre hasonlító erős hangja. A dél-afrikai futballrajongók szerint ugyanakkor a több ezer vuvuzela izgalmas légkört teremt a stadionban, csakúgy mint más országokban a dobok, trombiták. Csakhogy a vuvuzelák hangja 127 decibeles erősségű is lehet, azaz hangosabb például a játékvezető sípjánál, és a szurkolói dobokénál is, amelyek 120 decibel erősségűek. Ráadásul a síp és a dobok általában nem szólnak folyamatosan.